Ketty Nivyabandi

Ketty Nivyabandi (s. 1978 Belgia) on burundilainen runoilija, esseisti ja ihmisoikeusaktivisti. Hänen enimmäkseen ranskankielisiä runojaan on julkaistu lukuisissa antologioissa ja World Literature Today -lehdessä. Vuonna 2012 Nivyabandi edusti Burundia Lontoon kulttuuriolympiadissa tuon vuoden kesäolympialaisten yhteydessä.

Nivyabandin kotikaupunki Burundissa oli Bujumbura. Toukokuussa 2015 Nivyabandi joutui pakenemaan kotoaan jouduttuaan vaikeuksiin aktivisminsa takia. Hän oli organisoinut ja johtanut naisten rauhanomaisia mielenosoituksia. Nivyabandi poistui kahden tyttärensä kanssa maasta ja asettui syyskuussa 2015 pakolaisena Kanadaan. Hän on jatkanut toimintaansa ihmisoikeuksien parissa esimerkiksi Nobel Women's Initiativen kanssa. Nivyabandi oli 26. maaliskuuta 2019 yksi puhujista Geneven huippukokouksessa ihmisoikeuksien ja demokratian puolesta.

Lähteet 

Burundilaiset kirjailijat
Runoilijat
Esseistit
Ihmisoikeusaktivistit
Vuonna 1978 syntyneet
Elävät henkilöt